Forma patvirtinta

Vilkaviškio r. Gražiškių gimnazijos direktoriaus

2020 m. rugsėjo 1 d. įsakymu Nr. V.M-132

priedas Nr. 8

MOKYMO PAGAL PRADINIO UGDYMO INDIVIDUALIZUOTĄ PROGRAMĄ

SUTARTIS

202 \_ m.\_\_\_\_\_\_\_\_\_\_\_\_\_\_\_\_ d. Nr.

## Vilkaviškio r. Gražiškių gimnazija (kodas 190486624)

(mokyklos visas pavadinimas, kodas)

**Sūduvos g. 21A, Gražiškių mstl., 70340 Vilkaviškio r. sav.**

(toliau – **Švietimo teikėjas**), atstovaujamas ***direktorės Gritos Launikonės*** (viena šalis) ir tėvas, motina / globėjas (*reikalingą žodį pabraukti*) (toliau – **Klientas**), atstovaujantis vaiko interesus, kita šalis,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, el. paštas)

sudaro šią sutartį:

### I Skyrius

### SUTARTIES OBJEKTAS

1. Švietimo teikėjas įsipareigoja mokinį\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, asmens kodas, klasė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mokyti pagal **Pradinio ugdymo individualizuotą programą (kodas 107001101)**,

vadovaujantis nustatyta tvarka bendru mokinio, mokinio tėvų (globėjų, rūpintojų) ir gimnazijos vadovo sutarimu, atsižvelgus į mokinio mokymosi poreikius, specialiuosius ugdymosi poreikius ir gimnazijos galimybes organizuoti mokymo procesą ***grupinio*** mokymosi forma ***kasdieniu*** mokymo proceso organizavimo būdu ir pagal galimybes sudaryti sąlygas tenkinti jo / jos specialiuosius ugdymosi ir saviraiškos poreikius.

## II SKYRIUS

## SUTARTIES ŠALIŲ ĮSIPAREIGOJIMAI

1. **Švietimo teikėjas įsipareigoja:**
	1. Užtikrinti, kad gimnazijoje būtų teikiamas valstybinius standartus atitinkamas bendrasis išsilavinimas.
	2. Sudaryti mokiniui sveikas ir saugias ugdymosi sąlygas.
	3. Laiduoti kokybišką ugdymo programų vykdymą.
	4. Objektyviai ir nešališkai vertinti mokinio pasiekimus ir pažangą.
	5. Ugdyti dorovės, pilietines, tautines bei patriotines nuostatas.
	6. Prireikus suteikti pirmąją medicinos pagalbą.
	7. Pagal poreikį teikti mokiniui specialiojo pedagogo, logopedo, mokytojo padėjėjo, psichologo bei socialinio padagogo pagalbą, vadovaujantis Lietuvos Respublikos švietimo įstatymu ir Lietuvos Respublikos švietimo, mokslo ir sporto ministro nustatyta tvarka.
	8. Gimnazijos Vaiko gerovės komisija (toliau – VGK), vadovaudamasi Bendruosiuose ugdymo planuose pagrindinio ugdymo dalykų programoms įgyvendinti skiriamų savaitinių pamokų skaičiumi,

 rengia individualius ugdymo planus (toliau – IUP) ir pagalbos mokiniui teikimo (toliau – PMT) tvarkaraščius:

* + 1. IUP sudaromas pusmečiui, tvirtinamas gimnazijos direktoriaus įsakymu;
		2. PMT tvarkaraštis sudaromas pusmečiui, tvirtinamas gimnazijos direktoriaus antspaudu ir parašu;
		3. su mokinio IUP ir PMT tvarkaraščiu pasirašytinai supažindinami mokinys ir jo tėvai (globėjai, rūpintojai).
	1. Dalykų mokytojai parengia pagrindinio ugdymo individualizuotas programas:
		1. programos aptariamos VGK, suderinamos su direktoriaus pavaduotoju ugdymui, atsakingu už specialųjį ugdymą;
		2. su programų pritaikymu supažindinami mokinys ir mokinio tėvai (globėjai, rūpintojai);
		3. mokinio pasiekimai aptariami VGK posėdyje ne rečiau kaip kas pusmetį.
	2. Teikti informaciją mokinio tėvams (globėjams, rūpintojams) apie jų vaiko ugdymosi sąlygas ir mokymosi pasiekimus.
	3. Sudaryti galimybes mokiniui naudotis gimnazijos biblioteka, jos fondais ir joje esančiais kompiuteriais, skaitykla, profesinio informavimo tašku, jame esančiais kompiuteriais, prižiūrint pedagoginiam darbuotojui.
	4. Sudaryti galimybes mokiniui ugdymosi procese naudotis gimnazijos vadovėlių fonde esančiais vadovėliais.
	5. Sudaryti sąlygas, prižiūrint mokytojui, naudotis sporto sale, joje esančiu inventoriumi.
	6. Spręsti mokinio tėvų (globėjų, rūpintojų) raštiškus prašymus dėl vaiko ugdymo formų, turinio individualizavimo, kitų klausimų.
	7. Kelti mokinį į aukštesnę klasę arba palikti kartoti kursą, skirti papildomus darbus Švietimo, mokslo ir sporto ministro nustatyta tvarka.
	8. Skatinti mokinį už labai gerą mokymąsi ir elgesį darbo tvarkos taisyklėse numatyta tvarka.
	9. Taikyti drausmines nuobaudas mokiniui, pažeidusiam sutarties sąlygas, tvarkos taisykles.
	10. Mokinio šalinimo iš gimnazijos klausimą spręsti Gimnazijos tarybos posėdyje, vadovaujantis šią tvarką reglamentuojančiais teisės aktais.
	11. Laiku išduoti Mokiniui jo įgytą išsilavinimą liudijančius dokumentus ir reikalingus dokumentus, nutraukus Sutartį, vadovaujantis galiojančiu Pažymėjimų ir brandos atestatų išdavimo tvarkos aprašu ir mokiniui visiškai atsiskaičius su gimnazija už paimtas materialines vertybes bei atsiskaičius už padarytą materialinę žalą.
	12. Išduoti Mokinio pažymėjimą mokymosi laikotarpiui.
1. **Klientas įsipareigoja:**
	1. Užtikrinti, kad mokinys mokytųsi pagal Pradinio ugdymo individualizuotą programą.
	2. Sudaryti mokiniui sveikas ir saugias gyvenimo sąlygas.
	3. Laiku, iki einamųjų metų rugsėjo 15 d., pasitikrinti sveikatą ir pateikti gimnazijai reikiamą informaciją apie sveikatos būklę.
	4. Informuoti klasės vadovą apie vaiko sveikatą ir specialiuosius poreikius, jei tai turi įtakos ugdymo procesui.
	5. Neprieštarauti higienos patikrinimams gimnazijoje.
	6. Užtikrinti punktualų ir reguliarų gimnazijos lankymą.
	7. Mokiniui susirgus ar dėl kitų svarbių priežasčių negalint atvykti į gimnaziją, informuoti klasės vadovą žinute el. dienyne, el. pašte, SMS žinute ar telefono skambučiu. Laikytis gimnazijos pamokų lankomumo apskaitos, kontrolės ir gimnazijos nelankymo prevencijos tvarkos aprašo reikalavimų.
	8. Užtikrinti gimnazijos vidaus tvarkos taisyklių laikymąsi.
	9. Padėti vaikui pasirinkti dorinio ugdymo dalyką (tikybą arba etiką), neformaliojo ugdymo būrelius.
	10. Ugdyti vaiko pagarbą bendraamžiams, vyresniesiems bei kitiems gimnazijos bendruomenės nariams.
	11. Puoselėti vaikui norą mokytis, darbštumą, iniciatyvumą, atsakingumą.
	12. Analizuoti vaiko ugdymosi rezultatus, elgesį gimnazijoje.
	13. Užtikrinti, kad gimnazijoje, jos teritorijoje vaikas nerūkytų ir neturėtų tabako, cigarečių ir elektroninių cigarečių, nevartotų ir neturėtų alkoholio, kvaišalų, narkotinių ir psichotropinių medžiagų, ginklų ir pavojingų daiktų.
	14. Atlyginti gimnazijai padarytą materialinę žalą vadovaujantis Civilinio kodekso 6.275 straipsnio nuostata.
	15. Dalyvauti socialinėje veikloje, talkinti gimnazijai tvarkant aplinką ir organizuojant renginius.
	16. Neprieštarauti, kad foto, fono ir video medžiaga su mokinio atvaizdu, daryta gimnazijos pamokų, renginių ir ugdomojo proceso metu būtų naudojama gimnazijos veiklos viešinimo tikslais.
	17. Virtualioje erdvėje neskleisti kitų asmenų privatumą pažeidžiančios informacijos. Pamokų metu nesinaudoti mobiliojo ryšio priemonėmis (telefonais ar kt.), nefotografuoti, neįrašinėti kitų bendruomenės narių pokalbių, vaizdų, gimnazijoje nesinaudoti ir nesinešioti garso stiprinimo aparatūros.
	18. Neprieštarauti, kad asmens duomenys būtų tvarkomi informacinėse ir registrų sistemose apskaitos tikslais.
	19. Neprieštarauti, kad gimnazija tvarkytų mokinio tėvų (globėjų, rūpintojų) ir mokinio asmens duomenis vadovaujantis galiojančiomis gimnazijos asmens duomenų tvarkymo taisyklėmis.
	20. Padėti Mokiniui laikytis šios sutarties sąlygų.
	21. Aprūpinti mokinį gimnazisto uniforma, sportine apranga ir individualiomis mokymosi priemonėmis (pratybų ir rašymo sąsiuviniais, rašymo priemonėmis, skaičiuotuvu, piešimo priemonėmis ir kitomis).
	22. Bendradarbiauti su gimnazijos direktoriumi, mokytojais, kitais specialistais, teikiančiais specialiąją, psichologinę, socialinę pedagoginę pagalbą, sveikatos priežiūrą, sprendžiant mokinio ugdymosi klausimus, vykdyti jų rekomendacijas; lankytis tėvų susirinkimuose, bent kartą per 3 mėnesius susitikti su klasės vadovu individualiam pokalbiui.
	23. Iki einamųjų metų rugsėjo 15 dienos prisijungti prie gimnazijos elektroninio dienyno ir nuolat stebėti sūnaus / dukters ugdymosi pasiekimus ir bendradarbiauti su dėstančiais mokytojais.
	24. Nedelsiant informuoti gimnazijos pedagogus (klasės vadovą, socialinį pedagogą ar administracijos atstovą), jeigu šeimoje susiklostė mokinio ugdymui(si) nepalankios aplinkybės.
	25. Dalyvauti gimnazijos veiklos tobulinimo procese: teikti pasiūlymus, dalyvauti apklausose, pildyti anketas ir pan., išrinkus – dalyvauti savivaldoje.
	26. Užtikrinti mokinio saugumą už gimnazijos teritorijos ribų.

## III Skyrius

## SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

1. Sutartis sudaryta \_\_\_\_\_ metams, įsigalioja nuo jos pasirašymo dienos ir galioja, kol mokinys baigs Pradinio ugdymo individualizuotą programą.
2. Sutartis gali būti pakeista arba nutraukta atskiru šalių susitarimu, kuris yra neatsiejama šios sutarties dalis.
3. Švietimo teikėjas turi teisę vienašališkai nutraukti sutartį, tik prieš tai panaudojęs būtinas drausminimo priemones už grubius sutarties pažeidimus, vadovaudamasis Lietuvos Respublikos teisės aktais.
4. Kai sutartis nutraukiama švietimo teikėjo iniciatyva, apie sutarties nutraukimą mokinys ir tėvai (rūpintojai, globėjai) informuojami raštu.
5. Sutartis laikoma nutraukta vienai iš šalių vienašališkai pareiškus apie jos nutraukimą arba grubiai pažeidus Sutarties sąlygas.

### IV Skyrius

### GINČŲ SPRENDIMAS

1. Ginčytini ugdymo proceso organizavimo, Švietimo teikėjo veiklos, sutarties pažeidimo klausimai sprendžiami Gimnazijos taryboje, atskirais atvejais – dalyvaujant Vilkaviškio rajono savivaldybės

administracijos atstovams arba apskundžiami Lietuvos Respublikos administracinių bylų teisenos įstatymo nustatyta tvarka.

1. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**Sutarties šalių parašai:**

***Švietimo teikėjas***

*Vilkaviškio r. Gražiškių gimnazijos direktorė \_\_\_\_\_\_\_\_\_\_\_ Grita Launikonė*

 (pareigos) (parašas) (vardas, pavardė)

 A.V.

***Klientas***

 *\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(tėvas, mama, globėjas) (parašas) (vardas, pavardė)

SUTARTIS NUTRAUKTA 20....m..............................mėn. ..... d. Direktoriaus 20....-.......-...... įsakymas Nr. ....................

Priežastis /pagrindas ..............................................................................................................................................................